**Dronegründerne i KVS Technologies tror på milliarder etter møte med ukjent amerikaner: – Jeg hadde så vidt tid til å google ham**

De tre unge dronegründerne i KVS Technologies sikter på milliardomsetning og børsnotering på Oslo Børs.

1 min Publisert: 16.09.21 — 04.13 Oppdatert: 3 timer siden

En selvbygget drone og programvare for inspeksjoner av kraftnettet skal gi milliardinntekter for Stavanger-selskapet KVS Technologies. Her diskutere Elin Risvik, Sven Simonsen (til venstre) og Rein Torsvik tekniske løsninger. (Foto: Marie von Krogh)

**Morten Ånestad**  Følg meg

Leseliste

Del

Gi bort

Del plussartikkelen med noen du kjenner

– Vi måtte bygge denne dronen helt fra bunnen av. Det er veldig mange droner i markedet, men ingen egnet seg.

Cato Vevatne står bøyd over en stor drone i lokalene til KVS Technologies på Forus utenfor Stavanger. Ledninger tyter ut over alt mens tre ansatte ivrig diskuterer tekniske løsninger. Det var for fem år siden Vevatne og de to kompisene Håkon Kjerkreit og Steffen Solberg bestemte seg for å starte egen bedrift. Kjerkreit og Solberg var studenter på Universitetet i Stavanger, der de drev og skrudde på ubemannede undervannsfarkoster som brukes i oljebransjen, såkalte rov-er. Men i 2016 var det oljekrise. KVS Technologies så dagens lys.

– Det er litt av det samme å styre farkoster under vann som i luften, sier Vevatne.

Selskapet har gått bort fra tradisjonell fjernstyring, dronene flyr helt av seg selv når de sjekker strømnettet. Kunstig intelligens brukes til å gjenkjenne strømlinjer og master. I Norge har selskapet levert både dronetjenester og programvare til flere av de store nettselskapene som tradisjonelt bruker helikopter til inspeksjon av kraftlinjene.

For fem år siden var dronen testpilot Martin Ringstrøm løfter bare en idé. Nå er selskapet på vei mot børs. (Foto: Marie von Krogh)

**Amerikaneren**

Etter fem år, mye jobb og en del motgang, er plutselig de finansielle utsiktene snudd på hodet for de tre gründerne. En epost fra en amerikaner på rundtur i Europa endret alt.

– Han tok kontakt med oss mens han var på vei til flyplassen i Frankfurt for å ta fly tilbake til USA. Jeg hadde så vidt tid til å google ham før TEAMS-møtet, sier Vevatne.

Amerikaneren var en av sjefene i det amerikanske selskapet Air Methods. Han var på jakt i Europa etter selskaper som kunne levere droner og programvare for inspeksjon av det amerikanske strømnettet. Nå er lille KVS Technologies valgt som leverandør, en avtale som anslås til mer enn en halv milliard kroner – i første omgang.

Artikkelen fortsetter under annonsen

– Vi anslår at dette vil bety en omsetning om fem år på rundt en milliard kroner, sier Vevatne.

Da vil selskapets regnskaper snus på hodet. I fjor omsatte selskapet for vel åtte millioner kroner og tapte nærmere syv millioner kroner på driften. Avtalen innebærer blant annet at det amerikanske selskapet har forpliktet seg til forskuddsbetaling av deler av kontrakten før produksjonen settes i gang.

**Milliarder og børs**

For de erfarne investorene Tore Gjedebo og Arild Austigard som har vært med i selskapet nesten siden starten, er det utsikter til enorme gevinster. [Gjedebo er mest kjent fra salget av private equity-selskapet Hitecvision](https://www.dn.no/marked/hitecvision/tore-gjedebo/ole-ertvaag/selger-for-800-mill-etter-flere-ars-krangel/2-1-575721), mens [Austigard-familien solgte industriselskapet Øglænd System](https://www.dn.no/industri/geir-austigard/ogland-industrier/ogland-system/selges-for-to-milliarder/2-1-97611). Begge investerer i mindre selskaper. Gjedebo mener han er med på noe unikt.

– Jeg tror aldri jeg har vært med i et selskap med et større kommersielt gjennombrudd, sier Tore Gjedebo.

Kjell Andreas Heskestad, Lund RK - +47 951 07 931 - heskestad.gard@online.no

kristin.akselberg@bergen.kommune.no

remal@online.no

kristin.akselberg@bergen.kommune.no